laion/Wikipedia-Exotic huggingface dataset:
So80s Presents Sandra

So80s Presents Sandra הוא מארז התקליטורים השני של הזמרת-יוצרת הגרמנייה סנדרה. הוא יצא לאור ב-27 באפריל 2012, בהוצאת חברת התקליטים EMI מיוזיק גרמניה. בתוך מארז התקליטורים נכללים מיטב להיטיה ושיריה של סנדרה – הוא כולל מיקסים ורמיקסים משופרים וגרסאות מחודשות. המארז הגיע למקום החמישים במצעד האלבומים שבגרמניה. בשנת 2009, הוציאה סנדרה את מארז התקליטורים הראשון והמקיף ביותר שלה עד כה The Platinum Collection, שכלל שלושה תקליטורים, בהם נמצאים מיטב להיטיה ושיריה, כולל שירים שלא הוציאה במהלך הקריירה שלה. בשנת 2016, הוציאה את מארז התקליטורים השלישי שלה, The Very Best of Sandra. כמו כן, במארז תקליטורים זה נמצאים שלל שירים שונים שנלקחו מאלבומיה של סנדרה, ביניהם "(I'll Never Be) Maria Magdalena". מידע על האלבום So80s Presents Sandra באתר MusicBrainz מידע על האלבום So80s Presents Sandra באתר AllMusic האלבום So80s Presents Sandra באתר Discogs האלבום So80s Presents Sandra באתר ספוטיפיי Sandra Curated By Blank & Jones - So80s (Soeighties) Presents Sandra, Discogs (באנגלית) Suche - Offizielle Deutsche Charts, www.offiziellecharts.de Release group “The Platinum Collection” by Sandra - MusicBrainz, musicbrainz.org Release group “The Very Best of Sandra” by Sandra - MusicBrainz, musicbrainz.org The Very Best Of Sandra, נבדק ב-2020-04-12
רבי נחוניא דמן חוורן

רבי נחוניא דמן חוורן (מכונה בשמות נוספים כגון "רבי חוניא דברת חוורין", "רבי נחוניא איש בקעת בית חורתן", ועוד) היה מראשוני האמוראים בארץ ישראל. יש המחשיבים אותו כתנא, עקב היותו בן דור המעבר שבין התנאים לאמוראים. שם אביו היה רבי עוזיאל, וגם בנו נקרא רבי עוזיאל, כנראה על שם סבו. קיבל מרבי שמעון בן חלפתא ונראה שהיה תלמידו. התגורר בבקעת בית חורתן, או בהר חוורן, הנמצאים באזור חורן. גדולי הדור הראשון והשני של אמוראי ארץ ישראל מסרו הלכות ושמועות בשמו. ביניהם רבי יוחנן, רבי יהושע בן לוי, ורבי אבא בר זבדא. שמועה מפורסמת שנאמרה בשמו היא שדין עשר נטיעות, מצוות ערבה, וניסוך המים, הם הלכה למשה מסיני. לפי חלק מהגרסאות בתלמוד הירושלמי, רבי נחוניא לקח חלק בעיבור השנה, וכשהיה יורד לעבר את השנה, היה הים נקרע לפניו. עוד נאמר שם, שביום מותו נקרע הים של טבריה. רבי נחוניא סבר כרבי יהודה המתיר ספיחי חרדל בשביעית, בתלמוד הירושלמי מסופר שפסיקתו זו בניגוד לדעת רבי יוחנן גרמה לרבי יוחנן לעזוב את העיר ציפורי ולעבור לטבריה, באומרו: ”מה אתיתן לי הדין דיינא סבא, דאי אנא שרי והוא אסיר, אנא אסיר והוא שרי.” (תרגום: "למה הבאתם עלי דיין זקן זה, שמה שאני מתיר הוא אוסר, ומה שאני אוסר הוא מתיר). במקום אחר נאמר שרבי חנינא גרם למעברו של רבי יוחנן מציפורי לטבריה. הרב אהרן הימן טוען שלא ייתכן שרבי יוחנן יגיד כך על רבותיו, ולכן הוא סבור שמעשה זה אירע אירע עם רבי חנינא בר סיסי. בתלמוד הבבלי הוא מוזכר בתור "רבי נחוניא איש בקעת בית חורתן", ובתלמוד הירושלמי, הוא מוזכר בתור "רבי חוניה דברת חוורין" או "רבי חוניא דמן חוורין". ולכן בסדר הדורות קיימים שני ערכים נפרדים, "רבי נחוניא איש בקעת בית חורתן", ו"רבי חוניא דמן חוורין". אולם רבים אחריו הוכיחו שמדובר באותו אדם, והיה רק רבי נחוניא אחד. יש הטוענים שגם בעל סדר הדורות סבר שמדובר באותו אדם, ועשה שני ערכים לאותו אמורא בגלל גרסת היוחסין. ייתכן שהוא גם "רב הונא דבית חורון" המוזכר בבראשית רבה, פרשה ע"ג. הרב אהרן הימן, "ר' חוניא דברת חוורן", תולדות תנאים ואמוראים, לונדון, תר"ע, באתר ויקיטקסט יצחק אייזיק הלוי, "רבי נחוניא מבית חורין", דורות הראשונים, פרשבורג, תרנ"ז, באתר היברובוקס תלמוד ירושלמי, מסכת שקלים, פרק ד', הלכה ב' הרב אהרן הימן, "ר' חוניא דברת חוורן", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת סוכה, דף מ"ד, עמוד א', תלמוד בבלי, מסכת תענית, דף ג', עמוד א', תלמוד בבלי, מסכת מועד קטן, דף ג', עמוד ב', ותלמוד ירושלמי, מסכת סוכה, פרק ד', הלכה א' תלמוד ירושלמי, מסכת עבודה זרה, פרק ג', הלכה ה' תלמוד ירושלמי, מסכת שביעית, פרק ט', הלכה א' תלמוד ירושלמי, מסכת ביצה, פרק א', הלכה א' דב בר רטנר, אהבת ציון וירושלים על מסכת שביעית, וילנא, תרס"ז, באתר היברובוקס ישעיהו פרס, "בית חוורן", ארץ ישראל, אנציקלופדיה טופוגרפית-היסטורית, ירושלים: הוצאת ראובן מס, תשי"א, עמ' 84
The Sea – Live

The Sea – Live הוא סיבוב ההופעות השישי של הזמרת-יוצרת הבריטית מלאני סי, אשר התקיים בין שנת 2011 לשנת 2012. סיבוב ההופעות החל בקלן, גרמניה ב-28 בנובמבר 2011. ה-DVD של סיבוב ההופעות הופץ ב-27 בפברואר 2012 לזמן מוגבל והוא צולם בתיאטרון גלוריה (קלן), גרוינספן (המבורג) ובסי-קלאב (ברלין). ביוני 2011, מלאני הודיעה שהיא תצא לסיבוב הופעות במטרה לקדם את האלבום שלה, The Sea. בנובמבר 2011, האתר הרשמי של מלאני פרסם את הדברים הבאים: "לאחר שהוציאה חמישה אלבומים, יש למלאני שירים רבים ואנו לא יודעים מה עדיף שהיא תשיר במהלך ההופעות, לכן אתם אלו שתבחרו בשירים שאתם רוצים שהיא תופיע איתם במהלך סיבוב ההופעות". באותו היום פורסמו צילומים מהחזרות הגנרליות, באתר שלה. עוד הוכרז כי התאריכים בלונדון אזלו וייתכן שיעבירו את המופעים שם למיקומים יותר גדולים, על מנת שיותר אנשים יוכלו להגיע. מלאני סי - שירה גרג האטוול - במאי מוזיקלי, גיטרה, שירת ליווי פול גנדלר - גיטרה סקוט פירת' - גיטרה בס, קולות רקע ניק נסמית' - קלידים ויני למי - תופים לדונה הארלי-פיטרס - שירת ליווי שרלן הקטור - שירת להלן רשימת השירים איתם הופיעה במהלך סיבוב ההופעות בשנת 2011: "Rock Me" "Yeh Yeh Yeh" "Think About It" "Weak" "Northern Star" "Never Be the Same Again" Fan's Choice "Here It Comes Again" (בהופעה בקלן, ברלין, ציריך וגם וינה) "Why" (בהופעה בהמבורג) "Reason" (בהופעה במינכן) "One By One" "Burn" "All About You" "Drown" "Next Best Superstar" "When You're Gone" "Let There Be Love" הדרן "Stupid Game" (מכיל קטעים מהשיר "Tainted Love") "I Turn to You" "First Day of My Life" מדיה וקבצים בנושא The Sea – Live בוויקישיתוף Melanie C | Official website, Melanie C (באנגלית)
הולדן 48-215

הולדן 48–215 (באנגלית: Holden 48-215, שם בלתי רשמי: Holden FX) הם דגמים של מכוניות משפחתיות גדולות וטנדר מסוג "utility" אשר יוצרו על ידי יצרנית הרכב ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1953 – 1948. סדאן - 4 דלתות. קבריולה - 2 דלתות (דגם "FX"). (ראו תמונה) טנדר מסוג "utility" (דגם "50-2106" - בתצורת 2 דלתות. יוצרו 120,402 יחידות. דגמי "הולדן 48–215" יוצרו מנובמבר 1948 – ספטמבר 1953. 6 נוסעים (דגם סדאן 4 דלתות). מנוע קדמי. מנוע בנזין. סוג הנעה: הנעה אחורית. קיבולת מכל דלק - 43 ליטר. דגמי "הולדן 48–215" סדאן יוצרו ב-4 צבעים: אפור, כחול, צבע קרם, שחור. ראש ממשלת אוסטרליה בן צ'יפלי בהשקת דגם "הולדן 48–215", 29 בנובמבר 1948 "הולדן 48–215" "הולדן 48–215", שנת 1949 "הולדן 48–215" "הולדן 48–215" "הולדן 48–215", שנת 1948 "הולדן 48–215" דגם "FX", שנת 1952 - קבריולה "הולדן 48–215", דגם "FX" שנת 1952 - קבריולה "הולדן 48–215", שנת 1951 - מבט לתא הנהג ולוח מחוונים "הולדן 48–215", שנת 1951 "הולדן 48–215", שנת 1951 "הולדן 50-2106" - טנדר מסוג "utility" הולדן EH (אנ') הולדן FE הולדן אפולו הולדן FJ מדיה וקבצים בנושא הולדן 48-215 בוויקישיתוף הולדן 48-215, סרטון באתר יוטיוב הולדן 48-215, בביצוע דגם "50-2106", סרטון באתר יוטיוב ג'נרל מוטורס - הולדן, דגם "הולדן 48–215" collections.slsa.sa.gov.au/resource "הולדן 48–215" web.archive.org/web/20081219161102 "הולדן 48–215" - מכונית אוסטרלית חדשה archive.org/web/20081219161102 "הולדן 48–215" carsguide.com.au/car-reviews/used-car-review-holden-48215-1948-1953 הולדן "דגם 50-2106" - תמונה flickr.com/photos/50415738@N04/7758558336 הולדן "דגם 50-2106" shannons.com.au/auctions/2013-shannons-sydney-custom-collectable "הולדן 48–215" - מפרט uniquecarsandparts.com.au/car_info_holden_fx_48215 "הולדן 48–215" carsales.com.au/editorial/details/from-the-classifieds-1949-holden-48-215-standard "הולדן 48–215", שנת 1949 - כולל תמונות gosfordclassiccars.com.au/vehicle/holden-48-215-1949
יואל סויסה

יואל סויסה (נולד ב-22 בנובמבר 1969) הוא כדורגלן עבר ומאמן כדורגל ישראלי של מכבי קריית מלאכי מליגה א׳ דרום. סויסה שיחק בעמדת הקשר האחורי. יואל סויסה התחיל בקבוצת הילדים של הפועל קריית מלאכי ובהמשך שיחק בקבוצת הנוער של מכבי תל אביב, איתה זכה בדאבל. סויסה באופיו מאוד אמוציונלי וזכה למכת אגרוף מקיקו רחמינוביץ' מאמן הנוער של הפועל תל אביב במהלך משחק דרבי נוער. בעונת 1987–1988 עלה לקבוצת הבוגרים בליגה הלאומית ושיחק 14 משחקים בעיקר כשחקן מחליף לסירוגין כמגן או כקשר דפנסיבי. בפברואר 1989 החליט המאמן ניסים בכר לסלק אותו מהקבוצה בשל התנהגות לא הולמת ולאחר 10 ימים החזיר אותו לסגל. בעונת 1989–1990 הושאל לקבוצת עיר מגוריו הפועל קריית מלאכי ששיחקה בליגה א' דרום. בעונת 1990–1991 הצטרף לעולה החדשה לליגה הארצית מכבי עירוני אשדוד, בה היה שחקן הרכב קבוע בחוליית הקישור והבקיע שערים בדרך כלל בבעיטות חזקות מחוץ לרחבת ה-16. סויסה העפיל עם עירוני אשדוד לליגה הבכירה בעונת 1992–1993 והמשיך עוד שתי עונות בליגה הלאומית כשחקן הרכב. באמצע עונת 1995–1996 הצטרף להפועל אשדוד בליגה הארצית, אך כעבור זמן קצר הצטרף להפועל ירושלים והעפיל עימה מהליגה הארצית לליגה הלאומית. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. לאחר מכן שיחק בסקציה נס ציונה, הפועל אשקלון ומכבי עירוני בת ים. בעונות 2000–2004 שיחק שנתיים במכבי שעריים מהליגה הארצית ושנתיים בהפועל מרמורק, איתה העפיל איתה מליגה ב' ועד לליגה הארצית. בהמשך שיחק במכבי קריית גת ובעירוני רמלה. בעונות 2006–2012 שיחק לסירוגין במכבי קריית מלאכי שהשתתפה בליגה א' דרום ובליגה ב'. סויסה פרש ממשחק בגיל 43. סויסה אימן מספר קבוצות בליגה ב'. בין היתר אימן באורתודוקסים לוד. בעונת 2022/2023 אימן סויסה את מכבי קריית מלאכי והעפיל עימהה לליגה א׳ דרום דרך המקום הראשון בליגה ב׳ דרום ב׳. גביע המדינה (1): 1987/1988 אלוף האלופים (1): 1988/1989 גביע ליליאן (1): 1987/1988 יואל סויסה, באתר Transfermarkt יואל סויסה, באתר "מכביפדיה" יואל סויסה מנצח את מכבי תל אביב, באתר youtube יש דאבל בת"א. מכבי, בעיתון מעריב 12 ביוני 1988 הנער צהל וניפנף בידיים - קיקו רתח וניפנף לו באזניים, בעיתון מעריב 15 במאי 1988 סויסה הרגיז את בכר, וסולק ממכבי תל אביב, בעיתון מעריב 26 בפברואר 1989 סויסה חוזר לסגל, בעיתון מעריב 7 במרץ 1989 ליגת הוותיקים נפתחת, בעיתון מעריב 5 באוקטובר 1989 יום שישי, את יודעת, בעיתון מעריב 21 באוקטובר 1990
אליזבת קארנה

אליזבת קארנה (Elizabeth Carne; ‏1817–1873) הייתה סופרת בריטית, גאולוגית, אספנית מינרלים ופילנתרופית. בשנים מאוחרות יותר, לאחר מות אביה, היא גם הפכה לבנקאית. בהווה היו משייכים את תרומתה למדע בתחום אקולוגיה אנושית. אליזבת בשמה המלא Elizabeth Catherine Thomas Carne, הייתה הילדה החמישית מבין שמונה ילדים (שלושה בנים וחמש בנות) שנולדה לג'וזף קארנה, ואשתו מרי תומאס מגלמורגן. אליזבת נולדה בסמוך להייל בקורנוול, והוטבלה בכנסיית פילק ב־15 במאי 1820. הבית בו נולדה היה בבעלות "חברת הנחושת קורניש", ואביה היה מנהל החברה. מרתפי הבניין הותאמו למעבדות בהן נבדקו תהליכי התכה של נחושת ופח, ונבדקו מינרלים וסלעים על מרכיביהם. למעבדה ההיא הגיע, לפני שנולדה, דייוויס גילברט והביא עימו את האמפרי דייווי הצעיר לראות את הפעילות שנעשית שם. אליזבת נולדה למשפחה מתודיסטית חשובה ועשירה של אנשי תעשייה וסוחרים. היא הייתה מודעת לכל אורך חייה לעוני ולמחסור המלווים את אזורי המיכרות, ואת הצורך החשוב בחינוך ובתמיכה חברתית לאנשים שאינם בני מזל כמוה. היא קראה הרבה, למדה מתמטיקה, ולימודים קלאסיים, וכן לדבר ולכתוב בכמה שפות. סבה הוגדר לעיתים קרובות כאבי המתודיזם של קורניש, גם אביה היה מנהיג כיתת מתודיסטים נמרץ ופעיל בכנסייה האנגלית. חדר הספרים המתודיסטי המקומי הוצב בביתם. היא התחנכה עם אחיותיה בביתם. היא סייעה לאביה באוספי המינרלים הנרחבים שלו, והייתה שותפה להתעניינותו העזה בתצורות הגאולוגיות ותופעותיהן. עם מות אביה בשנת 1858, היא קיבלה ירושה גדולה, והשתמשה בה בהתאם למורשת משפחתה - לצורכי צדקה. היא העבירה סכומי כסף גדולים למטרות חינוכיות ופילנתרופיות אחרות. היא קנתה את האתר לבית הספר של סנט פול שנפתח, לאחר מותה, בפנזנס (Penzance) ב־2 בפברואר 1876, והקימה בתי ספר בשלושה מחוזות דלי אוכלוסייה בפנזנס. היא נתנה תרומה שאיפשרה את רכישת האדמה שעליה נבנה בניין סנט ג'ון (בית העירייה) ובנתה בנפרד מוזיאון בסמוך לביתה, בו הציגה את אוסף המינרלים העשיר שלה ושל אביה. קארנה מילאה את מקומו של אביה משנת 1858 ועד מותה, כראש בנק פנזנס שהקים סבה, ויליאם קארנה, בשנת 1795. היא גם ירשה את אהבתו של אביה לגאולוגיה, וכתבה ארבעה מאמרים בכתב העת של החברה הגאולוגית המלכותית של קורנוול. היא הייתה האישה הראשונה שנבחרה כחברה של החברה המלכותית הגאולוגית של קורנוול. היא גם הייתה עם חברותיה קרוליין פוקס ואנה מריה פוקס, בחברה המלכותית הפוליטכנית של קורנוול בפלימות', קורנוול. מאמרים נוספים היא תרמה לכתבי עת מדעיים בלונדון, וכן חיברה מספר ספרים. אליזבת קארנה, נפטרה בפנזנס ב־7 בספטמבר 1873, ונקברה בפילק, חמישה ימים לאחר מכן, ב־12 בספטמבר. Three months' rest at Pau in the winter and spring of 1859 .1860 Country Towns and the place they fill in Modern Civilisation, 1868. England's Three Wants’ — an anonymous spiritual pamphlet, 1871. The Realm of Truth,’ 1873. מדיה וקבצים בנושא אליזבת קארנה בוויקישיתוף George Clement Boase, Carne Elizabeth Catherine Thomas, Dictionary of National Biography, 1885-1900 Volume 09 "A 19th Century Hypatia - Elizabeth Catherine Thomas Carne (1817-1873)" (ארכיון) Oxford Dictionary of National Biography, Oxford Dictionary of National Biography (באנגלית)
לתה

נהר לתה (ביוונית: λήθη) הוא נהר במיתולוגיה היוונית, אחד מחמשת נהרות השאול שנמצאים בעולם התחתון בממלכתו של האדס. ידוע גם בתור נהר השכחה. הנהר זרם סביב המערה של היפנוס ודרך השאול, כל מי ששתה מהמים של הנהר שכח את כל זכרונותיו. לתה היה גם שמו של הרוח היוונית של השכחה, שאיתה הנהר היה מזוהה לעיתים קרובות. ביוונית עתיקה, המילה לתה (λήθη) אומרת פשוטו כמשמעו "שכחה" או "העלמה". הנהר הוא אחד מחמשת נהרות השאול; ארבעת האחרים הם אכרון (נהר הכאב), קוקיטוס (נהר הקינה), פלגתון (נהר האש), וסטיקס (נהר השנאה, הנהר שמפריד בין הארץ לעולם התחתון). רוחות הרפאים של המתים היו מחויבות לשתות מהמים של נהר לתה כדי לשכוח את חיי התמותה שלהן. לתה היה גם שמה של ההתגלמות של השכחה, שאיתה הנהר היה מזוהה לעיתים קרובות. בסדרת הספרים גיבורי האולימפוס מוזכר נהר לתה, הוא הנהר שהביא לכך שיפטוס הטיטאן יאבד את זכרנו ויהפוך לבוב, שעובד בתור מנקה בארמון האדס. לתה, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
מאיר עזרן

מאיר עזרן (נולד ב-10 במרץ 1964) הוא כדורגלן עבר ישראלי. ששיחק בעמדת הקשר. עזרן גדל במחלקת הנוער של הפועל שדרות, ובשנת 1981 החל לשחק בקבוצת הבוגרים בליגה ב' דרום ב'. בתחילת עונת 1985–1986 הושאל להפועל באר שבע מהליגה הלאומית לשלוש שנים, שבסיומן נרכש על ידה. בבאר שבע שיחק שש עונות. בעונתו האחרונה בבאר שבע התערער מעט מעמדו בהרכב. בעונת 1991–1992 עבר לקבוצת מכבי יבנה מהליגה הלאומית ובסיומה ירדה הקבוצה לליגה הארצית. בעונת 1992–1993 הביא אותו ניסים בכר (שאימן אותו בבאר שבע) להוביל את מרכז הקישור של מכבי עירוני אשדוד מהליגה הארצית ובסיום העונה חגגו עזרן וקבוצתו עלייה לליגה הבכירה, כשהוא מהווה עוגן חשוב במרכז השדה. בעונות 1993–1997 שיחק בהפועל ראשון לציון בליגה הלאומית כשחקן הרכב קבוע. בעונת 1995–1996 הגיע עם הפועל ראשון לציון עד לגמר גביע המדינה. בהמשך שיחק בליגות נמוכות ופרש מכדורגל. עזרן בעל חנות לציוד והלבשה ספורטיבית בשדרות, אימן מספר עונות במחלקת הנוער ובקבוצת הבוגרים של מכבי שדרות בליגה ג' ובליגה ב'. מאיר עזרן, באתר ההתאחדות לכדורגל בישראל מאיר עזרן, באתר Transfermarkt מאיר עזרן. עכשיו יודעים מי זה גם צפונית לשדרות, אביעד פוהורילס בעיתון מעריב סוכמה העברת עזרן לב"ש, בעיתון מעריב 11 בספטמבר 1985 ב"ש: עזרן במקום חיון, בעיתון מעריב 13 בדצמבר 1990
משה מוריס סולר

משה סולר (נולד ב-1931) הוא פרופסור אמריטוס במחלקה לגנטיקה של האוניברסיטה העברית בירושלים. חתן פרס א.מ.ת לחקלאות לשנת 2015. סולר נולד בניו יורק וקיבל את התואר הראשון בחקלאות באוניברסיטת ראטגרס בשנת 1951. לאחר מכן ב – 1956 הוא קיבל תואר שלישי בטיפוח בעלי חיים ותואר שני בסטטיסטיקה שימושית גם הם באוניברסיטת ראטגרס. בשנת 1957 משה עלה לארץ יחד עם משפחתו וקיבל משרה כמדען בכיר בטיפוח בעלי חיים במכון וולקני, וכמרצה בכיר במחלקה לביולוגיה וגנטיקה באוניברסיטת בר-אילן. בשנת 1966 הוא חזר לארצות הברית להמשך לימודים בביוכימיה באוניברסיטת אינדיאנה, ובהמשך באוניברסיטת נורת'ווסטרן, ובמקביל לימד באוניברסיטת רוזוולט. בשנת 1972 הוא חזר לישראל לעבודה במחלקה לגנטיקה באוניברסיטה העברית בירושלים, שם הוא נמצא עד היום (בדימוס מאז שנת 2000). במהלך שנת 2000 הוא היה בשנת שבתון באוניברסיטת אייווה סטייט בעזרת מלגת קוסטוואלד. סולר נשוי ואב ל-3 ילדים, מתגורר בירושלים. תחומי מחקרו של סולר עוסקים בגנטיקה של תכונות מורכבות והיישום שלו בהשבחת בעלי חיים באמצעות שיטה חדשנית אותה פיתח והפיץ לאמוד את הערך הטיפוחי של כל פרט המבוסס על הרצף הייחודי של הדנ"א של הפרט, הגנוטיפ, במקום על המדידות של התוצאה בפועל, הפנוטיפ. באמצעות אמדן זה ניתן לשפר בצורה משמעותית ביותר את הברירה המלאכותית ולהגיע לתוצאה הרצויה בזמן קצר יותר. את תוצאות הניסויים סולר יישם על תכונות שונות במגוון מינים חקלאיים הכוללים בין השאר את: שיפור העמידות למחלה טריפוסומוסיס בבקר באפריקה, מחלה חמורה הנגרמת על ידי זבוב הצה-צה ואחראית למותם של אלפי ראשי בקר בשנה ביבשת אפריקה המשוועת למזון; השבחה של כמות ואיכות החלב בבקר בישראל ובאיטליה; וכן בשיפור העמידות של תרנגולות למחלת המרק (MD) שגורמת נזק של מיליוני דולרים למשק העופות בארצות הברית. יש לו מעל 170 פרסומים שפיטים, ופרקים בספרים רבים. עמית נבחר באגודה האמריקאית לקידום המדעים (1996) כהוקרה למאמציו הראויים לשבח לקידום המדע ויישומו; קיבל את אות הכבוד על שם י.ל. לוש של האגודה האמריקאית למדעי החלב (1999); דוקטורט לשם כבוד מאוניברסיטת אייוה סטייט (2000) ומאוניברסיטת פרי יוניברסיטי אוף לייז' (2007). נבחר כעמית לחיים באגודה הבין לאומית לגנטיקה של בעלי חיים (2012) ושל האגודה הישראלית לגנטיקה (2012). פרס א.מ.ת. לחקלאות (2015) - מנימוקי חבר השופטים: “פרס א.מ.ת. מוענק לפרופ' משה סולר על מחקריו הייחודיים המשלבים גנטיקה סטטיסטית עם ביוכימיה וביולוגיה מולקולרית ויישום התאוריות שלו בשיפור הטיפוח הגנטי של עופות ובקר.” פרס א.מ.ת. | פרס האמנות, המדע והתרבות, באתר emetprize.com פרופ' משה סולר, זוכה פרס א.מ.ת לשנת 2015 בחקלאות, נבדק ב-2020-04-12
תצוגה רב-תכליתית

תצוגה רב-תכליתית או צג רב-תכליתי (באנגלית: Multi Functional Display, בראשי תיבות: MFD) הוא סוג של צג דיגיטלי בכלי טיס, המאפשר שינוי והתאמה של תוכן התצוגה ושליטה על מערכות מרובות, בניגוד למסכים בעלי תכלית אחת דוגמת מחווני טיסה או צג מכ"ם ייעודי. מסכי MFD מהווים מרכיב מרכזי בתפישת העיצוב של תאי טייס מודרניים, ובכללם העיצוב של קוקפיט מזכוכית. מטוסי קרב מהדור השלישי החלו להשתמש במערכות אוויוניות מתוחכמות יותר ויותר, ויכלו לשאת יותר ויותר כלי נשק מתוחכמים, אבל רוב המיקום בלוח המכשירים של המטוס תפסו מכשירי הטיסה והמנוע השונים ובגלל זה הייתה דרישה גוברת לשילוב וריכוז תצוגות בצג בודד. ה-F-111D היה למטוס הראשון לשאת צג רב-תכליתי שנכנס לשירות בשנת 1974. עם התקדמות הטכנולוגיה יכולות הצגים והכמות שלהם בתאי הטייס גדלה ואף החלה להשפיע על תפיסת העיצוב הארגונומי לא רק במטוסי קרב או מטוסים צבאיים בכללי אלא גם במטוסים אזרחיים. מסכים רב-תכליתיים הותקנו במטוסי נוסעים ומנהלים החל משנות ה-90 המוקדמות. בשנת 1999 מטוס הסירוס SR-20 היה לראשון לכלול תצוגה רב-תכליתית במטוס פרטי קל. כיום מרבית מערכות התצוגה הרב-תכליתית כוללות שני סוגי מסכים, צג נתוני טיסה ראשי (PFD) המציג את נתוני הטיסה העיקריים ומחליף את מחווני הטיסה, ומסך רב-תכליתי המציג את שאר הנתונים, מכשירי מנוע, מפות וכדומה. צגי MFD מוקדמים השתמשו במסכי שפופרת קרן קטודית ישרי מסך בהם התמונה יוצרה על ידי מחולל תצוגות אנלוגי שלרוב נכלל בתוך מחשב בקרת הירי של המטוס, צגי MFD המודרניים הם מסוג LCD וחלקם מסוגלים לחולל את התצוגות שלהם עצמאית וכל מה שהם דורשים זה נתונים שהם יכולים לאסוף מפסי תקשורת דיגיטליים. לצגים יש ריבוי של פורמטים (תפריטי תצוגה) שניתן לדפדף ביניהם. לכל צג יש ריבוי של מקשים (Soft Key) המותקנים בהיקף של מסגרת הצג ותפקידם נקבע על ידי הפורמט הרלוונטי. לדוגמה, במסך הראשי ניתן לבחור את המערכת שאת נתוניה רוצים לראות, האופציות מופיעות צמוד למקש הרלוונטי, ברגע הלחיצה במקש, הצג עובר לפורמט הרלוונטי והתפקיד של אותו המקש משתנה בהתאם לאופציות הזמינות בפורמט. צגי ה-MFD יכולים לכלול תצוגת וידאו ממצלמות, מפות ניווט, תצוגת מכ"ם, תצוגות מערכות נשק, מחווני טיסה וכן תפריטי בקרה ושליטה על מערכות כלי הטיס השונות. בשל ריכוז התצוגות שהחליפו את מחווני הטיסה העיקריים צג אחד חייב להיות מיועד לתצוגת נתוני הטיסה בשביל שאלה תמיד יהיו זמינים לטייס. במטוסי קרב התע"ל מציג נתוני טיסה ולכן שאר הצגים הרב-תכליתיים יכולים להציג דברים אחרים. עם זאת במטוסים בהם אין תע"ל צג אחד יוגדר כצג נתוני הטיסה העיקרי (PFD - Primary Flight Display). בחלק ממערכות התצוגה ניתן לחלק את הפורמט של הצג לשתי תצוגות, לדוגמה חלק מהמסך יציג את נתוני הטיסה והחלק השני יציג מפת ניווט או תרשים שדה וכדומה, אבל נתוני הטיסה תמיד יישארו על הצג. תצוגת נתוני מערכות המטוס יכולות להופיע בצג ייעודי או כחלק מהתצוגות של ה-MFD. היתרון בסידור זה הוא שאם מסך ה-PFD כושל, צג ה-MFD הנותר יכול להציג את נתוני הטיסה בצורה אוטומטית. תצוגה עילית מחווני טיסה HOTAS מדיה וקבצים בנושא תצוגה רב-תכליתית בוויקישיתוף
מגפת הקורונה בזמביה

מגפת הקורונה פרצה בזמביה במרץ 2020. ב-12 בינואר 2020 אישר ארגון הבריאות העולמי כי נגיף הקורונה הוא הגורם למחלת נשימה בעיר ווהאן, מחוז חוביי, סין. יחס ההרוגים במקרה של COVID-19 הוא נמוך בהרבה מסארס בשנת 2003, אך ההעברה גדולה משמעותית, עם מספר מקרי המוות הכולל. החל מ-17 במרץ, משרד הבריאות הודיע שממשלה סגרה את כל מוסדות החינוך והציבה כמה מגבלות על נסיעות חוץ. זמביה דיווחה על שני המקרים הראשונים של COVID-19 בלוסקה ב-18 במרץ. החולים היו זוג שנסע לצרפת לחופשה. מקרה שלישי נרשם ב-22 במרץ. החולה היה אדם שנסע לפקיסטן. ב־25 במרץ אישר הנשיא אדגר לונגו את מספר הנדבקים בשידור חי: 12. זמביה רשמה את המוות הראשון ב-2 באפריל. נכון לסוף ינואר 2021, ישנם בזמביה 672 מקרי מוות ו-47,622 מקרי הדבקה מתוכם הבריאו 40,362. ממשלת זמביה הואשמה שבכלל הנגיף היא השעתה את הפרלמנט כדי שלא להגיע להצבע נגד חוק זמביה שאמור להחליש את המוסדות הדמוקרטים. מדיה וקבצים בנושא מגפת הקורונה בזמביה בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל "Crunching the numbers for coronavirus". Imperial News. אורכב מ-המקור ב-19 במרץ 2020. נבדק ב-15 במרץ 2020. {{cite web}}: (עזרה) "High consequence infectious diseases (HCID); Guidance and information about high consequence infectious diseases and their management in England". GOV.UK (באנגלית). אורכב מ-המקור ב-3 במרץ 2020. נבדק ב-17 במרץ 2020. {{cite web}}: (עזרה) "World Federation Of Societies of Anaesthesiologists – Coronavirus". www.wfsahq.org. אורכב מ-המקור ב-12 במרץ 2020. נבדק ב-15 במרץ 2020. {{cite web}}: (עזרה) "Government shuts all schools to prevent COVID-19 outbreak". News Diggers. 17 במרץ 2020. נבדק ב-2020-03-17. {{cite news}}: (עזרה) "Zambia Confirms 2 Covid-19 cases". News Diggers. 18 במרץ 2020. נבדק ב-2020-03-18. {{cite news}}: (עזרה) "Zambia confirms third coronavirus case". News Diggers. 22 במרץ 2020. נבדק ב-2020-03-22. {{cite news}}: (עזרה) "Lungu's full address: Zambia confirms 12 COVID-19 cases as lock down looms". News Diggers. 25 במרץ 2020. נבדק ב-2020-03-25. {{cite news}}: (עזרה) "Ministry of Health Zambia". www.facebook.com (באנגלית). נבדק ב-2020-04-02. In Zambia, Covid-19 has claimed democracy, not human life, The Mail & Guardian, ‏2020-06-15 (ב־)
Petit Roi

Petit Roi (בעברית: המלך הקטן) הוא סינגל של הפרויקט של עידן רייכל שהוקלט על ידי צחי הלוי. השיר יצא לאור ב-10 ביוני 2014, כסינגל שלא מתוך אלבום, על ידי חברת התקליטים הליקון. שיר זה יצא כחלק מקידום הופעתו של הפרויקט של עידן רייכל בפארק הירקון, שהתקיימה ב-13 ביוני. השיר נכתב על ידי צחי הלוי והולחן והופק על ידי עידן רייכל. השיר הוא בסגנון המוזיקת עולם אשר משלב בתוכו את סגנונות האפריקאית והאתני. כמו כן, השיר הוא בשפה הצרפתית. את השיר מלווים קולות רקע בביצוע ריף כהן. טרם פורסם הווידאו קליפ המלא של השיר. העלה רייכל לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר. לדף השיר באתר הספרייה הלאומית Petit Roi באתר "דיסק סנטר" מערכת וואלה! NEWS‏, שיר חדש לפרויקט של עידן רייכל. האזינו, באתר וואלה, 10 ביוני 2014 ynet, צחי הלוי וריף כהן נפגשים עם עידן רייכל, באתר ynet, 10 ביוני 2014 The Idan Raichel Project - Petit Roi - הפרויקט של עידן רייכל, סרטון באתר יוטיוב (אורך: 3:04)
פאול מאהלמן

פאול מאהלמן (בגרמנית: Paul Mahlmann‏; 10 בדצמבר 1892 – 19 במרץ 1963) היה גנרל גרמני בזמן מלחמת העולם השנייה. מאהלמן נולד ב-10 בדצמבר 1892 בגיספרסלבן, שהשתייכה לאימפריה הגרמנית. ב-20 בינואר 1914 הוא התגייס לצבא הקיסרות הגרמנית, והצטרף לרגימנט הרגלים ה-98, עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה לחם מאהלמן בשורות הפרייקורפס, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוקטובר 1936 הוא הועלה לדרגת אוברסט לוטננט, ב-1 באפריל 1939 הוא מונה למפקד רגימנט הסער ה-57, וב-1 בינואר 1936 הוא הועלה לדרגת אוברסט. ב-1 בספטמבר 1939 הוא מונה למפקד רגימנט הרגלים ה-181, שהיה חלק מהדיוויזיה ה-9, ולחם עמו במהלך המערכה על צרפת ובמהלך מבצע ברברוסה. ב-15 בפברואר 1942 הוא מונה למפקד הדיוויזיה ה-137, וב-25 בדצמבר אותה שנה הוא מונה למפקד דיוויזיית המילואים ה-147. ב-1 בינואר 1943 הוא הועלה לדרגת גנרל מיור, וב-3 בספטמבר אותה שנה הוא מונה למפקד הדיוויזיה ה-39. ב-20 בנובמבר 1943 הוא מונה למפקד הדיוויזיה ה-353, וב-1 ביוני 1944 הוא הועלה לדרגת גנרל לוטננט. מאהלמן לחם עם הדיוויזיה במהלך המערכה בנורמנדי, שבה ספגה הדיוויזיה אבדות קשות, ולאחר מכן לחם עמה בקרבות בגרמניה, ובסוף המלחמה נפל בשבי בעלות הברית. בשנת 1947 שוחרר מאהלמן מהשבי. לאחר שחרורו הוא עבד תקופה קצרה בשירות צבא ארצות הברית, ולאחר מכן שימש כעיתונאי וכסופר צבאי. הוא התגורר במינכן עד מותו ב-19 במרץ 1963. פאול מאהלמן באתר feldgrau